Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Bizottság döntött. A helyi önkormányzatokról szóló 1990. évi LXV. törvény szerint a polgármester, valamint a
Paragraph Index: 735

Bizottság döntött. A helyi önkormányzatokról szóló 1990. évi LXV. törvény szerint a polgármester, valamint a képviselő-testület bizottságának, részönkormányzat testületének önkormányzati jogkörben hozott hatósági határozata ellen a képviselő-testülethez lehet fellebbezést benyújtani. A képviselő-testület a hatósági határozatok ellen benyújtott fellebbezések elbírálását nem ruházhatja át a polgármesterre vagy a bizottságra. A fellebbezések Szociális Bizottság általi elbírálása a jogállamiságból fakadó jogbiztonság alkotmányos alapelvén kívül a jogorvoslathoz való joggal összefüggésben okozott visszásságot, hiszen nem érvényesülhetett a jogorvoslathoz való jog lényegi tartalma, a más szervhez vagy ugyanazon szervezeten belüli magasabb fórumhoz fordulás lehetősége. A jegyző intézkedésére azonban az önkormányzat a II. fokú eljárás törvénysértő gyakorlatát a vizsgálat során megszüntette, ezért ezzel kapcsolatban az állampolgári jogok országgyűlési biztosának általános helyettese ajánlást nem tett. Az állampolgári jogok országgyűlési biztosának általános helyettese megállapította azt is, hogy az önkormányzat Polgármesteri Hivatalának Ügyrendje a Szociális és Gyámügyi Osztályra ruházza a rendszeres szociális segély, az időskorúak járadéka, illetve a vakok rendszeres segélye megállapításának, módosításának és megszüntetésének jogát.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes